פיליפ הראשון, רוזן הסן

פיליפ הראשון, רוזן הסן, המכונה לעיתים האצילי (נולד ב-13 בנובמבר 1504 במרבורג, מת ב-31 במרץ 1567 בקאסל) היה רוזן (לאנדגרף) ושליט הסן בין 1509 ל-1567 ונחשב לאחד מהמנהיגים הפוליטיים החשובים ביותר בתקופת הרפורמציה והרנסאנס בגרמניה.

חייו
פיליפ הראשון נולד ב-1504 במרבורג, לוילהלם השני, רוזן הסן ולאנה ממקלנבורג-שוורין. מכיוון שבמות אביו מעגבת הוא היה רק בן ארבע, התפתח מאבק ירושה בקרב אצולת הסן, במהלכו הצליחה אמו להפוך לעוצרת. כשהיה בן 13 וחצי הכריז עליו מקסימיליאן הראשון, קיסר האימפריה הרומית הקדושה כבוגר ופיליפ תפס את השלטון על הרוזנות ב-1518. עם זאת, המשיכה אימו למלא תפקיד חשוב כיועצת. בגלל מאבקי הכוח בהסן, פיליפ הראשון מעולם לא השלים את החינוך המקובל באותה עת. ב-1524 המיר פיליפ את דתו לנצרות פרוטסטנטית והפך לאחד מן העומדים בראש המאבק למען הרפורמציה. בשנת 1526 דחה את סינוד הומברג בשם הפרוטסטנטיות. באותה שנה גם איחד את כוחותיו עם אלו של יוהאן פרידריך הראשון, הנסיך הבוחר מסקסוניה ורוזנים פרוטסטנטיים אחרים בברית טורגאו.

בשנת 1527 הקים את אוניברסיטת מרבורג, האוניברסיטה הפרוטסטנטית הראשונה בעולם, כסמינר להכשרת כמרים פרוטסטנטיים. שנה לאחר מכן חתם על הסכם עם אלברכט מברנדנבורג, החשמן הקתולי של מיינץ. ב"הסכם היצקירכן" ויתר למעשה הארכיבישוף על הסן מבחינה דתית. בשנת 1529 כינס את שני המנהיגים החשובים של תנועת הרפורמציה - מרטין לותר ואולריך צווינגלי לשיחות ביניהם בנושאים תאולוגיים. הוא השתייך לששת הרוזנים שהיו מיוזמי "הצהרת שפייר" לדיאט של שפייר.

מאוחר יותר, היה ממקימי ברית שמלקלדן, והוכרז כאחד ממפקדי צבאה. במלחמה השמלקלדית הנהיג את כוחות הברית, אך לאחר קרב מילברג (1547) נפל בשבי קרל החמישי, קיסר האימפריה הרומית הקדושה. הוא נידון למוות בעוון הפרת שלום המדינה, אך בעקבות הבנות הקיסר עם הנסיך יוהאן, שוחרר גם הוא בשנת 1552.

משפחתו
בשנת 1523 התחתן פיליפ עם כריסטינה מסקסוניה, בתם של גאורג, דוכס סקסוניה וברברה יגלו, ממנה נולדו לו 10 ילדים:
 אגנס מהסן (1527–1555)
 אנה מהסן (1529–1591)
 וילהלם הרביעי, רוזן הסן-קאסל (1532–1592)
 פיליפ לודוויג (1534–1535)
 ברברה מהסן (1536–1597)
 לודוויג הרביעי, רוזן הסן-מרבורג (1537–1604)
 אליזבת מהסן, נסיכת הבוחר מפפאלץ (1539–1582)
 פיליפ השני, רוזן הסן-ריינפלס (1541–1583)
 כריסטינה מהסן (1543–1604)
 גאורג הראשון, רוזן הסן-דרמשטדט (1547–1596)

בשנת 1540 התחתן פיליפ בנישואים מורגנטיים עם מרגרטה פון דר זאלה, בתו של הנס פון דר זאלה, ממנה נולדו לו 9 ילדים:
 פיליפ (1541–1569)
 הרמן (1542–1568)
 כריסטופר ארנסט (1543–1603)
 מרגרטה (1544–1608)
 אלברכט (1546–1569)
 פיליפ קונרד (1547–1569)
 מוריץ (1553–1575)
 ארנסט (1554–1570)
 אנה (1558)

 אילן יוחסין 

קישורים חיצוניים




 פיליפ הראשון, רוזן הסן  בית הסן  נולד:13 בנובמבר 1504 מת:31 במרץ 1567 וילהלם השני רוזנות הסן  1509–1567 וילהלם הרביעי, רוזן הסן-קאסל לודוויג הרביעי, רוזן הסן-מרבורג פיליפ השני, רוזן הסן-ריינפלס גאורג הראשון, רוזן הסן-דרמשטאדט

קטגוריה:רוזנים גרמנים
קטגוריה:בית הסן
קטגוריה:לותרנים
קטגוריה:נצרות פרוטסטנטית
קטגוריה:אוניברסיטת מרבורג
קטגוריה:ילידי 1504
קטגוריה:נפטרים ב-1567